মনোজিৎকুমার দাস কবিতা মিলনসাগর Monojit Kumar Das Poetry MILANSAGAR
কবি মনোজিৎকুমার দাস - জন্মগ্রহণ করেন লালন- রবীন্দ্র স্মৃতি বিজরিত কুষ্টিয়া শহরে, তাঁর
মাতুলালয়ে। পিত মোহিতকুমার দাস, মাতা দুর্গা রানী দাস। কবির পৈত্রিক নিবাস বাংলাদেশের মাগুরা
জেলার শ্রীপুর থানার মাশালিয়া গ্রামে।
কবির পেশা শিক্ষককতা। তিনি বাংলাদেশের ঝিনাইদহ জেলার, নবোদয় মাধ্যমিক বালিকা বিদ্যালয়ের
প্রধান শিক্ষক  এর পদ থেকে অবসর নেওয়ার পর লেখালেখির সাথে পুরোপুরি সম্পৃক্ত আছেন এবং
সাহিত্যের নানা শাখায় লেখালেখিতে ঋদ্ধ। তিনি মূলত অনুবাদক, প্রাবন্ধিক, গল্পকার ও কবি ।তিনি
উপন্যাসও লিখে থাকেন।
তিনি বিভিন্ন দৈনিক পত্রিকার সাহিত্য পাতা, বিভিন্ন লিটল ম্যাগাজিনে নিয়মিত গল্প, প্রবন্ধ, অনুবাদ গল্প,
কবিতা ইত্যাদি লিখে থাকেন। ইতোমধ্যে তাঁর উল্লেখযোগ্য সংখ্যক বাংলা ও ইংরেজি ভাষায় লেখা,
সমকালের কালের খেয়া, ইত্তেফাক, ভোরের কাগজ, ডেসটিনি, আজকের কাগজ ( অধূনা লুপ্ত ), যুগান্তর,
জনকন্ঠ, বাংলাদেশ অবজারভার ম্যাগাজিন (অধূনা লুপ্ত), ইনডিপেডেন্ট উইকএন্ড ইত্যাদির সাহিত্য
সাময়িকীতে প্রকাশিত হয়েছ। ভারত বিচিত্রা, নতুনদিগন্ত, অনুপ্রাণন, সম্পাদক, পরাগ ইত্যাদি লিটিল
ম্যাগেও তিনি নিয়মিত লিখে থাকেন।
তাঁর প্রকাশিত গ্রন্থের মধ্যে রয়েছে কাব্যগ্রন্থ “অতন্দ্রিলা জেগে নেই” (২০০৩), “আমিও নীল কন্ঠ হতে”
(২০১২), “পরানের পদ্মবনে” (২০১৪) প্রভৃতি। শিশু সাহিত্যের মধ্যে রয়েছে শিশুতোষ গল্প সংকলন “ভূতের
রাজ্যে সন্তুমামা” (২০০৫), “গেছো ভূত ও মেছো ভূতের লড়াই” (২০০৯)। মুক্তিযুদ্ধের গল্পসংকলন “একাত্তরের
কান্না”(২০১০)। গল্প সংকলন “শ্রাবণ রাতে পূর্ণিমার চাঁদ”(২০০৯)। প্রবন্ধ সংকলন “রবীন্দ্রনাথের আলোর
বাণী” (২০০৯), “বাতাসে ছাতিম ফুলের গন্ধ” (২০০৯)। অনূদিত উপন্যাসের মধ্যে রয়েছে “ইংলিশ পেশেন্ট”
(২০০৮), “সোয়ান ইন লাভ” (২০০৮), “দ্য লস্ট সিম্বল” (২০০৯) যৌথভাবে। অনূদিত আত্মজীবনীর মধ্যে
রয়েছে “লিপ অব ফেইথ- কুইন নূর” (২০১১), এপিজে আবদুল কালাম রচিত  “টার্নিং পয়েন্ট” (২০১৩), “এ
ডক্টর ইন দ্য হাউস” তুন ডা. মহাথির মোহাম্মাদের স্মৃতি কথা (২০১৩) যৌথভাবে, সোনিয়া (২০১২)।
অনূদিত গল্প সংকলন “বিদেশী প্রেমের গল্প” (২০০৭), নোবেল বিজয়ী লেখকদের নির্বাচিত গল্পসংকলন
(২০০৯), ভারতীয় লেখিকাদের গল্প (২০১২), ইংরেজি ভাষার গল্পগ্রন্থ Verses : Poetic Dream( 2012),
Translated Verses : Shadow( 2012), উপন্যাস: নদীর নাম হানুমতি (অগ্রন্থিত) প্রভৃতি।
কবি, ২০১১ সালে দৈনিক বাংলাদেশ বার্তা, কুষ্টিয়া-র রজতজয়ন্তী সম্মাননা পদক, নঙর শিল্প সাংস্কৃতিক
গোষ্ঠি সম্মাননা পুরস্কার লাভ করেন। সাহিত্যকর্মের স্বীকৃতি স্বরূপ ২০১২ সালে জাগরণী সাহিত্য সংসদ,
কুষ্টিয়া, তাঁকে সম্মাননা পুরস্কার প্রদান করে। সাহিত্য সাংস্কৃতিতে বিশেষ অবদান রাখার জন্য নজরুল
একডেমী, কুষ্টিয়া থেকে ২০১৪ সালে তিনি সম্মাননা স্মারক পান।
আমরা  মিলনসাগরে  কবি মনোজিৎকুমার দাস-এর কবিতা প্রকাশিত করতে পেরে আনন্দিত।
উত্স - কবির সঙ্গে ইমেলে পত্রালাপ।
কবির সঙ্গে যোগাযোগ -
ঠিকানা - লাঙ্গলবাঁধ-৭৬১১, শ্রীপুর জেলা: মাগুরা, বাংলাদেশ।
চলভাষ -   +(৮৮) ০১৭১১৭০৬১৫৮
ইমেল - monojitdas1947@gmail.com
কবি মনোজিৎকুমার দাস-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ৩.৫.২০১৬
...